Max Takuira Matthew Mariu

**Max Takuira Matthew Mariu** S.M. CNZM (1952–2005) var en ordensgeistlig og katolsk hjelpebiskop i Hamilton i New Zealand.
## Liv og virke
### Bakgrunn
Max Takuira Matthew Marius iwi var Ngāti Tūwharetoa. Han gikk på skole i Waihi Village og *Hato Paora College* i Feilding. Mariu sluttet seg deretter til maristfedrene og avla løftene i 1976.

### Prest
Etter å ha studert filosofi og katolsk teologi ved *Marist Seminary* i Green Meadows, ble han presteviet den 30. april 1977 av hjelpebiskopen i Auckland, Edward Russell Gaines.

Etter ordinasjonen virket Max Takuira Matthew Mariu som sjelesørger i Napier, Whangārei og Pakipaki. Han underviste også ved* Hato Paora College *i Feilding fra 1980 til 1982.

### Hjelpebiskop i Hamilton i New Zealand
Den 30. januar 1988 utnevnte pave Johannes Paul II ham til titulærbiskop av *Decoriana* og hjelpebiskop i Hamilton i New Zealand. Biskopen av Hamilton og militærbiskopen av New Zealand, Edward Russell Gaines, ordinerte ham til biskop den 19. mars samme år; medkonsekratorer var erkebiskopen av Wellington, kardinal Thomas Stafford Williams, og biskopen av Tonga, Patelisio Punou-Ki-Hihifo Finau S.M.

Max Takuira Matthew Mariu var den første maorien som ble katolsk biskop.

Biskop Mariu skrev en biografi om Wiremu Te Awhitu S.M. (1914–1994), den første māori som ble ordinert til katolsk prest.

### Død
Biskop Mariu døde i Auckland den 12. desember 2005 i en alder av 53 år, etter å ha slitt med hjerteproblemer i åresvis, helt sifden han studerte ved Greenmeadows-seminaret. Hans legeme ble bragt til Turangawaewae Marae i Ngāruawāhia etter anmodning fra Te Arikinui Dame Te Atairangikaahu, deretter til Hamiltons *Catholic Cathedral of the Blessed Virgin Mary*.  Han ble så gravlagt i siitt hjem-*marae* i Waihi Village, der han var blitt døpt 53 år tidligere. Den 15. desember celebrerte biskop Browne, med åtte andre biskoper, blant annet biskop Stuart O'Connell S.M. av Rarotonga, hans offisielle requiemmesse i Hamiltons katedral. Etter nok en requiemmesse i Waihi Village ble biskop Mariu gravlagt den 16. desember 2005 i *urupā*en ved hans familiekāinga (settlement) Otukou, på greddene av Lake Rotoaira.

## Episkopalgenealogi
Hans episkopalgenealogi er:

* Kardinal Scipione Rebiba (1504–1577) 
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi  (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Marcantonio Colonna (1724–1793) *1762
* Kardinal Hyacinthe-Sigismond Gerdil (1718–1802) *1777
* Kardinal Giulio Maria della Somaglia (1744–1830) *1788
* Kardinal Carlo Odescalchi (1785–1841) *1823
* Kardinal Costantino Patrizi Naro (1798–1876) *1828
* Kardinal Lucido Maria Parocchi (1833–1903) *1871
* Pave Pius X (1835–1914) *1884
* Pave Benedikt XV (1854–1922) *1907
* Pave Pius XII (1835–1958) *1917 
* Kardinal Eugène-Gabriel-Gervais-Laurent Tisserant (1884–1972) *1937 
* Pave Paul VI (1897–1978) *1954
* Biskop John Mackey (1918-2014) *1974
* Biskop Edward Russell Gaines (1926-1994) *1976

* Biskop *Max Takuira Matthew Mariu* (1952-2005) *1988

## Litteratur
*

## Referanser